समाज आ विरोधाभास (कविता)
अप्पन बेटी डान्स करैए,
ई छी गर्वक बात ।
 अनकर बेटी गीत गबैए,
धुर पीटता ओ माथ ! !
 अप्पन बेटी मॉडेल छी तँऽ,
मिथिलानी केर भाग ।
 पढ़बा लए हॉस्टल दोसर जँऽ,
उचित ने कनिञो बात । ।
 अप्पन बौआ उड़बए कौआ,
शार्प माइण्ड अछि रखने ।
 दोसर पोथी बाँचि रहल जञो,
सुग्गा सनि की रटने ? ?
 टू-पीस, थ्री-पीस अपना घरमे,
बड़-बड़ नबका फैशन ।
 ओकर पुतोहु केर पहिरन देखल,
इएह समाज छी कमोबेश,
आ इएह एकर छी ढर्रा ।
 अपने ओकैजनल कहियो कऽ,
अपना घर जेकिछु ऊकड़ू अछि,
परिवर्तन छी बौआ ।
 अनका घर किछु नऽव भेल तँऽ,
बाजि रहल अछि ढौआ । ।
 अपन बेढब जँ चालि - चलन,
नव क्रान्तिक शंख बजैए ।
 आनक गति जँ रुचल-पचल नञि,
संस्कृति नाश करैए । ।
 अपने कनिञा धिया-पुता लग,
आने बोल बजै छी ।
 तखन कोना मिथिलाभाषामे,
अनका बाध्य करै छी । ।
 अप्पन टल्हा, सोना सिक्का,
अनकर हीरा - सीसा ।
 अनकर कएल कर्मसभ अनुचित,
अपने तालेँ नाचि रहल सभ,
अपनहि-अपनहि बात ।
 ककरो आन केओ नञि सूनए,
ई छी केहेन समाज । ।
 १. मुशहरी = सुपर नेट या नेट बला साड़ी लेल गामक किछु वृद्ध वा वृद्धालोकनि द्वारा प्रयुक्त कटाक्ष भरल शब्द ।
 २. हम व्यक्तिगत रूपेण मदिरापानक प्रचारक नञि छी आ नहिञे स्वयं पिबैत छी । पर जे करैत छथि तनिकहि शब्द अक्षरशः अछि ।
 ३. चलीसा = अप्पन सवयं केर प्रशंसाक अतिशय प्रचारार्थ कएल गेल कोनहु प्रकारक कृत्य ।
 ४. हम व्यक्तिगत रूपेण ऊपर वर्णित कोनहु फैशन वा जीवनशैलीक विरोध नञि करैत छी पर समाजमे पसरल किछु विरोधाभाषकेँ उजागर करबाक लेल ओकर चर्च एहि कवितामे कएल गेल अछि ।
 मैथिली पाक्षिक इण्टरनेट पत्रिका "विदेह" केर 190म अंक (15 नवम्बर 2015) (वर्ष 8, मास 95, अंक 190) मे प्रकाशित । 